open-index/open-wikipedia-markdown huggingface dataset:
Stortinget (andre betydninger)

**[[Stortinget]]** er Norges parlament.

**Stortinget** kan også referere til:
*Stortingsbygningen, selve bygningen der den lovgivende forsamlingen holder til.
*Stortinget (TV-serie), norsk dokumentarserie på TV2 som gikk i 2004.
*Stortinget stasjon, T-banestasjonen under Stortinget, med samme navn.
*NRK Stortinget, NRKs radiokanal som overfører direktesendinger fra Stortingets møter.
Gard Skagestad

**Gard Sveinung Skagestad** (født 1972) er en norsk skuespiller.

Skagestad er utdannet ved Statens teaterhøgskole (1994–1997). Siden 2011 har han   ansatt ved Det Norske Teatret, og har spilt der i teaterstykker som *Enron*, *Bondestudentar*, *Norge - Brasil* og *Das Boot*. I 2020 spilte han rollen som sykehuspresten Knut i NRKs dramaserie *[[22. juli (TV-serie)|22. juli]]*. For rollen ble han nominert til Gullruten 2020 i klassen beste birolle.

## Referanser


## Eksterne lenker
*
Øvre Kalfarlien 42

**Øvre Kalfarlien 42** i Kalfaret i Bergen er en villa oppført i en steil fjellside for professor Haakon Shetelig i perioden 1915-17. Arkitekten bak designet er Egill Reimers, som gjennom valg av elementer som vinduer og materialisering ga villaen et renessansepreg. *[[Bergen byleksikon]]* beskriver stilen som «med bakgrunn i den engelske romantiske arkitektur, men med trekk som peker frem mot funksjonalismen», mens den i boken *Hus i Bergen: særpreg i arkitekturen* beskrives som et pionerarbeid innenfor Bergensskolen. 

Materialene er naturstein og tre, der den nederste delen av kjellermuren er i upusset naturstein. Første etasje er bygget i hvitpusset sten, mens øverste etasje er formet som en ark, kledd med stående trepanel. Arken og verandaen i første etasje var opprinnelig rødmalt. Vinduene refererer til bergensarkitektur fra 1700-tallet.

Tidligere hadde villaen adresse Kalvedalsvei 8d. 

## Referanser


## Kilder
*Indahl, Trond; «Den hjemlige tone, Bergensarkitekturen 1905-40» i *Hus i Bergen – Særpreg i Arkitekturen*, Vigmostad Bjørke forlag (2005) ISBN 82-419-0367-7.
Akademiet Ålesund

**Akademiet Ålesund** er en privat videregående skole i Ålesund. Skolen startet i 2005 og hadde i 2023 cirka 400 elever og er en del av Akademiet.

Ved grunnleggelsen i 2005 var skolen lokalisert i Sorenskriver Bulls gate. I 2006 flyttet skolen til lokaler i Moloveien 5.

## Opplæringstilbud
Skolen tilbyr følgende utdanningsprogrammer og programområder:
*Medier og kommunikasjon.
*Informasjonsteknologi og medieproduksjon.
*Salg, service og reiseliv. 
*Studiespesialisering. 
*Studiespesialisering med Toppidrett.
*Studiespesialisering med Aktiv.
*Studiespesialisering med Juss.
*Studiespesialisering med Internasjonalt fokus. 
*Privatistundervisning.

## Referanser


## Eksterne lenker
*
Åsne Slaattelid

**Åsne Slaattelid** (født 14. september 1935, død 29. mars 2012) var en norsk billedkunstner. Hun var utdannet ved Gerlesborgskolan i Stockholm og Bergens Kunsthåndverkskole (hospitant). Hun har blant annet levert utsmykning til sykehuset på Stord.

## Kilder
* Dødsannonse i Aftenposten Kultur & Meninger 31. mars 2012

## Eksterne lenker
* Åsne Slaattelid hos kulturnett.no
Stockwell Day

**Stockwell Burt Day, Jr.** (født 16. august 1950 i Barrie i Ontario) er en kanadisk konservativ politiker. Han holdt flere ministerposter i Stephen Harpers regering 2006–2011, var partileder for partiet Canadian Alliance fra 2000–2001 og har vært medlem av Canadas konservative parti siden partiet 2003 ble opprettet som en fusjon av Canadian Alliance og det Progressive konservative partiet. I 2000 var han opposisjonsutfordrer til Jean Chrétien og Canadas liberale parti, men tapte.

Han er svigerfar til Juliana Thiessen Day, tidligere Miss Universe Canada, med norsk avstamming.

## Referanser


## Eksterne lenker
* 
* 
*  Minister Days biografi på statsministerens nettsider
Digital valuta

**Digital valuta** er en valuta som kun veksles elektronisk. Digital gullvaluta, virtuell valuta og bitcoins er eksempler på digital valuta. Digital valuta kan sees på som et rentefritt gjeldsbrev, hvor sikkerheten bak ikke trenger være stor, og med varierende grad av innløsningsplikt til normal pengeverdi. For en utsteder av digital valuta som lykkes å få andre til å ta i bruk denne, er det således store penger å tjene.
Sugemerke

Et **sugemerke** er et blåmerke som oppstår ved suging eller kraftig kyssing av tynn hud, gjerne på armen eller halsen. Det forsvinner vanligvis etter få dager, men kan i verste fall vare fra opptil 5-12 dager. Merket dannes som følge av at det høye trykket, forårsaket av selve sugingen, skaper små blødninger like under huden (og i enkelte tilfeller kan sugingen også sprenge tynne blodårer og forårsake blødning). For et utrent øye kan det være vanskelig å skille mellom sugemerker og utslett eller blåmerker som følge av vold. Sugemerker kan også forekomme på brystene til ammende mødre. Sugemerker behandles som vanlige blåmerker, ved nedkjøling, men ved forekomst av sugemerke som følge av amming, bør lege kontaktes.

Sugemerker kan lett kategoriseres som en uskyldig kjærlighetshandling, men det har vært dokumentert tilfeller hvor en har kommet i skade for å bite over en blodåre, som ha ligget oppe i huden. I slike tilfeller foreligger det risiko for smitte av dersom offeret lider av smittsomme sykdommer. Dersom en forsøker å ikke suge altfor hardt, bør imidlertid ikke dette være et bekymringsmoment.

## Referanser


## Eksterne lenker
*
Juliana Thiessen Day

**Juliana Renée Thiessen Day** (født 1980 i Regina i kanadiske delstaten Saskatchewan) er en tidligere vinner av *Miss Universe Canada* som representerte Canada under Miss Universe i 1998.

Thiessen Day har norske aner. I 1999 giftet hun seg med Logan Day, sønn av politikeren Stockwell Day. 

I 2000 var Thiessen Day involvert i en mindre medieskandale i Canada. Under en sending til Canadian Broadcasting Corporation i forbindelse med det nasjonale valget i ble det vist bilder på direkte TV av Thiessen Day ved valgvaket til Canadian Alliance, en av forløperne til Canadas konservative parti. En unidentifisert CBC produsent som ikke var klar over at han kunne høres på direkten med følgende kommentar:

Kommentaren ble kringkastet til hele delstaten Britisk Columbia, før en rask teknikker fikk stengt av mikrofonlyden. CBCs opptak ble delt med de private selskapene CTV Television Network og Global Television Network. Produsenten måtte ut og beklage sin uttalelse.

## Eksterne lenker
* Breasts across British Columbia, *[[Salon.com]]*, December 4, 2000.
Dag Sandvik

**Dag Jostein Sandvik** (1945–2007) var en norsk skuespiller og tryllekunstner. Han hadde mange roller i film, tv og radio og var en periode ansatt ved Det Norske Teateret.

## Referanser


## Eksterne lenker
*
Konnerudgruvene

**Konnerudgruvene** er et sett gruver på Konnerud i Drammen hvor det ble utvunnet sølv, bly og kobber. Det ble også funnet noe vismut, arsen og kobolt.

## Historie
Gruvedriften ved Konnerudverket ble satt i gang i 1731 av brødrene Ulrich Friderich og Johan Friderich Cicignon, barnebarn av Johan Caspar de Cicignon. I 1736 overtok grev Frederik Anton Wedel Jarlsberg rettighetene til området, og han bygde malmknuseri, smelteovn og vaskeri på stedet. I 1738 døde greven, og hans sønn, grev Frederik Christian Otto Wedel Jarlsberg (178-1776) tok over. I 1748 forsøkte den nye greven å selge gruvene til Kong Fredrik den 5., men forsøket var mislykket. Gruvedriften opphørte i 1770. Grev Frederik Christian Otto døde i 1776, og sønnen, grev Frederik Anton (II) Wedel Jarlsberg (1748-1811) overtok farens eiendommer, også verket på Konnerud. Grev Frederik Anton II kvittet seg med verket etter at han var blitt eier. I 1777 blei verkets eiendommer solgt på en stor auksjon. 

Christen Hichmann kjøpte vassdrag og verkets dammer og en forholdsvis stor jordeiendom i tilknytning til vassdraget. Han anla en del industri ved vassdraget. Hichmann oppgav i 1780 at han hadde 376 arbeidere ansatt ved virksomheten. Indiustrivirksomheten var ikke lønnsom, og Hichmann opparbeidet stor gjeld. Han døde i 1789. Etter det var det til dels stillstand og til dels noe mindre industrivirksomhet på Konnerud,

i 1851 ble gruvedriften gjenopptatt etter 80 års stillstand. Denne gangen var det et engelsk selskap, Pinto Perez & Co som startet opp. Gruveeventyret ble imidlertid svært kortvarig og driften opphørte allerede i 1852. I 1866 ble så driften tatt opp igjen av det engelske selskapet Dillwyn & Co. Driften opphørte i 1875. I denne perioden var tallet på arbeidere i gjennomsnitt 80.

I 1905 ble gruvene leid av et belgisk firma som opprettet et aksjeselskap, "Mines de Jarlsberg". Anlegg og drift medførte store tap, og verket ble på nytt nedlagt.  I 1940 og 1941 ble det utført undersøkelser av de gamle gruvefeltene. Gjenopptagelse av driften fant ikke sted, og i 1942 ble planene om å gjenoppta driften oppgitt,  Gruvene lå deretter urørt fram til 1991, da Stiftelsen Konnerudverket startet gjenoppbygging av anlegget for å skape "et  aktivt museum i og utenfor gruvehullene i Konnerudkollen".

## Funn
I tipphaugene etter gruvedriften er det funnet en rekke mineraler som:

*Ametyst
*Bergkrystall
*Kobberkis
*Fluoritt
*Galena
*Grossular
*Gips
*Hematitt
*Kalsitt
*Limonitt
*Malakitt
*Pyritt
*Røykkvarts
*Sfaleritt
*Vesuvian

## Referanser


## Litteratur
*Erik Bjørløw-Larsen, Jo. Sellæg m.fl.:  *KonnerudVerket : bergverket i Drammen*, Brakar 2002, ISBN 82-91263-10-8
 
## Eksterne lenker
*
Pen-Ek Karaket

**Pen-Ek Karaket** (født 18. mars 1990) er en thailandsk taekwondoutøver som konkurrerer i klasse -58 kilo. Han vil representere Thailand under Sommer-OL 2012, etter å ha kvalifisert seg til lekene etter å ha blitt nummer 1 i verdenskvalifiseringen.

## Eksterne lenker
*
Gabriel Mercedes

**Yulis Gabriel Mercedes Reyes** (født 1979) er en dominikansk taekwondoutøver som konkurrerer i klasse -58 kilo. Han vil representere Den dominikanske republikk under Sommer-OL 2012, etter å ha kvalifisert seg til lekene etter å ha blitt nummer 2 i verdenskvalifiseringen. Han er også regjerende sølvmedaljør i øvelsen etter å ha tapt for Guillermo Pérez under Sommer-OL 2008. Mercedes var flaggbærer under åpningen av Sommer-OL i London i 2012.

## Referanser


## Eksterne lenker
*
Lee Dae-hoon

**Lee Dae-hoon** (født 5. februar 1992 i Seoul ) er en sørkoreansk taekwondoutøver som konkurrerer i klasse -58 kilo. Han vil representere Sør-Korea under Sommer-OL 2012, etter å ha kvalifisert seg til lekene etter å ha blitt nummer 3 i verdenskvalifiseringen..

Under Sommer-OL 2020 i Tokyo ble han nummer 5 etter å ha tapt bronsefinalen.

## Eksterne lenker
*
Damián Villa

**Damián Villa** (født 1990) er en mexicansk taekwondoutøver som konkurrerer i klasse –58 kilo.

## Eksterne lenker
*
Joel González

**Joel González** (født 30. september 1989) er en spansk taekwondoutøver som konkurrerer i klasse -58 kilo. Han vil representere Spania under Sommer-OL 2012, etter å ha kvalifisert seg til lekene ved å ha blitt nummer 2 i europakvalifiseringen. Han er regjerende verdensmester i øvelsen.

## Referanser


## Eksterne lenker
*
Skjalg Åkerøy

**Skjalg Åkerøy** (født 19. april 1952) er en norsk politiker (Ap) som fra 2011 til 2019 var ordfører i Grong kommune.

Han har eksamen fra Namdal gymnas fra 1973 og Norsk Journalisthøgskole fra 1978. Som student jobbet han deltid som journalist i *[[Arbeiderbladet]]* i Oslo, og fra 1978 var Åkerøy journalist i *[[Namdal Arbeiderblad]]*. Siden 1985 har han vært involvert i Grong Fritidssenter BA, hvor han var daglig leder frem til han ble ordfører i 2011.

Han har vært medlem av Grong kommunestyre siden 1990-årene, herav flere perioder i formannskapet og fra 2011 som ordfører. Åkerøy har også vært medlem av Nord-Trøndelag fylkesting, mangeårig leder i Grong Røde Kors og en aktiv idrettsmann.

## Referanser
Safwan Khalil

**Safwan Khalil** (født 15. mai 1986) er en australsk taekwondoutøver som konkurrerer i klasse -58 kilo. Han vil representere Australia under Sommer-OL 2012, etter å ha kvalifisert seg til lekene ved å ha blitt nummer 1 i kvalifiseringen for Oseania.

Under Sommer-OL 2020 i Tokyo ble han utslått i første runde.

## Referanser


## Eksterne lenker
*
Óscar Muñoz

**Óscar Muñoz** (født 9. mai 1993 i Ariguaní) er en colombiansk taekwondoutøver som konkurrerer i klasse -58 kilo. Han representerte Colombia under Sommer-OL 2012, etter å ha kvalifisert seg til lekene ved å ha blitt nummer 1 i kvalifiseringen for Amerika. Muñoz vant en bronsemedalje.

## Referanser


## Eksterne lenker
*
Nursultan Mamajev

**Nursultan Mamajev** (kasakhisk: Нұрсұлтан Мамаев; født 27. juni 1993) er en kasakhstansk taekwondoutøver som konkurrerer i klasse -58 kilo. Han vil representere Kasakhstan under Sommer-OL 2012, etter å ha kvalifisert seg til lekene ved å ha blitt nummer 2 i asiakvalifiseringen.

## Eksterne lenker
*
Brannlilje

**Brannlilje** (*Lilium bulbiferum*) er en gammel hageplante i liljefamilien. Den kalles «keiserkrone» mange steder i Norge, men en må være klar over at keiserkrone i løkkataloger og annen litteratur er en annen art, *Fritillaria imperialis*.

Arten vokser ut fra en løk dypt nede i jorda og blir mellom 40 til 120 cm høy. Den kommer opprinnelig fra fjellstrøk i Mellom- og Sør-Europa og blomstrer med sterkt branngule blomster med mørke flekker i.

Den danner små yngleknopper i bladhjørnene på stilken og når de er modne faller de ned på bakken. Etterhvert som de blir liggende i jorda vokser de seg til store løker og kommer med blomster etter noen år. Slik kan brannliljen etter noen år danne seg et helt hoff rundt seg.

Brannlilje hører til de klassiske bondehageplantene i Norge. Man kjenner til at brannlilje er blitt dyrket her i landet helt siden 1800-tallet, og arten kan noen steder finnes sparsomt forvillet så langt som nord til Nordland.

Planten er veldig hardfør og blir ofte gammel som hageplante. Den kan trives i de fleste typer jord, men vil helst ha sol til halvskygge.

**Safranlilje** (*L. b.* var. *croceum*) er en varietet som ikke danner yngleknopper i bladhjørnene.

## Eksterne lenker
* 

* Artsdatabanken, FremmedArt2012 − ''Lilium bulbiferum'' brannlilje
Lê Huỳnh Châu

**Lê Huỳnh Châu** (født 13. november 1987) er en vietnamesisk taekwondoutøver som konkurrerer i klasse -58 kilo. Han vil representere Vietnam under Sommer-OL 2012, etter å ha kvalifisert seg til lekene ved å ha blitt nummer 3 i asiakvalifiseringen.

Han har vunnet flere medaljer i asiatiske mesterskap og sørasiatiske leker( SEA Games), inkludert gull,sølv og bronse i ulike vektklasser.

## Referanser


## Eksterne lenker
*
Aleksej Denisenko

**Aleksej Denisenko** (russisk: Алексей Алексеевич Денисенко; født 30. august 1993) er en russisk taekwondoutøver som konkurrerer i klasse -58 kilo. Han representerte Russland under Sommer-OL 2012, etter å ha kvalifisert seg til lekene ved å ha blitt nummer 2 i verdenskvalifiseringen.

Han tok sølv under EM i taekwondo 2014 etter å ha tapt finalen mot Servet Tazegül i 68-kilosklassen.

## Eksterne lenker
*
Uno Sanli

**Uno Sanli** (født 5. januar 1989) er en svensk taekwondoutøver som konkurrerer i klasse -58 kilo. Han representerte Sverige i Sommer-OL 2012, etter å ha kvalifisert seg til lekene ved å bli nummer 3 i europakvalifiseringen.

## Eksterne lenker
*
Rifkrigen

**Rifkrigen** (arabisk: ; spansk: *Guerra del Rif*, også *Guerra de Marruecos* og *Guerra de África*; fransk: *Guerre du Rif*), også kalt **den andre Marokkokrigen**, ble utkjempet i Riffjellene nord i Marokko fra 1920 til 1926 mellom Spania og Frankrikes arméer og de marokkanske Rif-berberne, ledet av ʿAbd al-Karīm. 

Rif-opprørerne mot det spanske kolonistyret hadde først framgang, og sommeren 1921 knuste de en spansk armé i slaget ved Annual («katastrofen ved Annual» i Spania). De følgende årene hadde de videre militær framgang, og spanjolene tok i bruk kjemiske våpen for å slå dem tilbake. 

Etter at rifsoldatene i 1925 angrep franskmennenes forsvarslinje i det omstridte stammeområdet og påførte dem store tap, intervenerte Frankrike på Spanias side. Frankrike sendte opptil 300&nbsp;000 godte trente og utrustede soldater fra metropolen, Nord-Afrika, Senegal og den franske Fremmedlegionen til Rif. Da det endelige angrepet ble startet, hadde franskmennene og spanjolene 123&nbsp;000 menn og 150 fly mot rifernes 12&nbsp;000 soldater. Etter et år med hard motstand overga stammelederne seg, og ʿAbd al-Karīm ble tvunget i eksil på Réunion. 

## Se også
* Den første fransk-marokkanske krig
* Den andre fransk-marokkanske krig
* Den franske erobringen av Algerie

## Eksterne lenker
*
Harry Konterud

**Harry Konterud** (født 15. juli 1943) er en norsk bankmann. Han var banksjef i Sparebanken Hedmark i 25 år og ledet dens utvikling til en regionbank.

Konterud arbeidet i Norske Skog før han i 1985 ble administrerende direktør i Sparebanken Hedmark. Under hans ledelse ble Sparebanken Hedmark i 1996 den første i Europa til å lansere nettbank. På 1990-tallet, da banknæringen var rammet av krise, var han leder av styret i Sparebankenes sikringsfond og formann i Sparebankforeningens styre. 

Konterud ble i 2011 utnevnt til ridder av 1. klasse av Sankt Olavs Orden for «innsats for norsk bankvirksomhet».

## Referanser
Fremantle (selskap)

**Fremantle** er et internasjonalt medieselskap som er innholds- og produksjonsenheten til Bertelsmanns RTL Group, Europas største produksjonsselskap for TV og radio. Hovedkvarteret til selskapet er lokalisert i London.

Fremantle har utviklet og produsert programmer innen en lang rekke sjangre. De distribuerer store internasjonale tv-formater som *[[The Apprentice]]*, *[[Norske talenter]]*, *[[Idol]]* og *[[X-Factor]]*.

## Referanser

## Eksterne lenker
*
Anillaco

**Anillaco** er et lite sted i regionen La Rioja nordvest i Argentina. Anillaco hadde  innbyggere i 2001.

Carlos Menem, Argentinas president 1989-1999, ble født i Anillaco i 1930.

## Referanser
Rifrepublikken

**Rifrepublikken** (berbersk: *Tagduda n Arif*; arabisk: ; spansk: *República del Rif*), fullt navn **Rif-stammenes konfødererte republikk**, var en opprørsrepublikk mot det spanske kolonistyret i Rif i Nord-Marokko. Den ble opprettet i september 1921, da folkene i Rif begikk opprør og erklærte seg uavhengige både fra det spanske styret og fra den marokkanske sultanen.

Republikkens hovedstad var Ajdir og befolkningen var på omtrent 550&nbsp;000, mens den nasjonale uavhengighetsdagen var 18. september, da ʿAbd al-Karīm al-Ḫaṭṭābī, republikkens president, erklærte landet uavhengig. Etter Rifkrigen, hvor de spanske og franske styrkene brukte overlegne våpen mot Rif-berberne, ble republikken oppløst i 1926, og kolonistyret fortsatte.

## Bildegalleri

Fil:Mohammed Abd al-Karim (1882–1963) Presidente de la Republica del Rif 1921–1927.jpg|Mohammed Abd al-Karim (1882–1963) var president i Rifrepublikken i perioden 1921–1927, det vil si så lenge republikken eksisterte. Bildet er tatt den 8. januar 1925, i forbindelse med et intervju som Luis de Oteyza gjorde for avisen *La Libertad*.
Fil:Riffian rebels during the Rif War 1922.jpg|Opprørere fra Rif under Rifkrigen i 1922. Bildet ble tatt for den franske publikasjonen *L'Humanité*.
Fil:Kaid Sarkash (Riffian leader) 1924.jpg|Opprørslederen Kaid Sarkash fra Rif, fotografert i 1924 sammen med sin sønn. Mennene bærer skytevåpen som de har tatt fra spanske soldater.
Mazda Premacy

**Mazda Mazda5** er en flerbruksbil produsert av det japanske selskapet Mazda fra 1999 til 2005. 

Modellen har tre motoralternativer: 1,8 bensin, 2,0 bensin og 2,0 diesel.

Hovedkonkurrenter til modellen er Opel Zafira og Volkswagen Touran.

## Eksterne lenker
*
Arve Lystad

**Arve Lystad** (født 9. november 1932) er en norsk lege. Han har vært avdelingsoverlege og professor ved Statens institutt for folkehelse og er særlig kjent for sitt arbeid med smittevern.

Lystad avla i 1957 medisinsk embetseksamen ved Universitetet i Oslo. I 1963 ble han spesialist
i medisinsk mikrobiologi. Han begynte i 1970 ved Statens institutt for folkehelse. Der hadde han ansvar for meldingssystem for smittsomme sykdommer (MSIS) og var redaktør for *MSIS-rapport*. Lavik har også arbeidet med forebygging av hiv/aids. Fram til 2000 var Lystad leder for epidemiologisk avdeling i folkehelseinstituttet.

Kongen utnevnte i 2012 Lystad til ridder av 1. klasse av St. Olavs Orden «for hans innsats innen sykehushygiene og smittevern.»

## Bibliografi
* Berit Hovig og Arve Lystad: *Infeksjonssykdommer. Epidemiologi, mikrobiologi og smittevern*, 4. utgave, Oslo: Gyldendal akademisk, 2001
* Arve Lystad: *Hygiene. Førebyggjande infeksjonsmedisin*, 3. utgave, Oslo: Aschehoug, 1989

## Referanser
Lars Løvold

**Lars Olav Løvold** (født 29. august 1951) er en norsk miljøforkjemper og daglig leder i Regnskogfondet.  

Løvold har studert sosialantropologi og hadde feltarbeid blant indianere i regnskogen i Brasil.  I 1990 ble han daglig leder i miljøorganisasjonen Regnskogfondet. Han har også vært leder i Rainforest Foundation International i New York i USA. I 1970 var han også en av de første lederne i Operasjon Dagsverk.

Kongen utnevnte i 2012 Løvold  til ridder av 1. klasse av St. Olavs Orden «for hans innsats for regnskoger og urfolks rettigheter.» I 2001 ble han tildelt den brasilianske Rio Branco-ordenen for sin innsats for landets urfolk.

## Referanser


## Eksterne lenker
*  «Indianerhøvdingen», portrettintervju i *Dagbladet*, 2002
Slaget ved Annual

**Slaget ved Annual** (arabisk: ; spansk: *Batalla de Annual*), også, i Spania, kjent som **katastrofen ved Annual** (*Desastre de Annual*), ble utkjempet i Spansk Marokko mellom Den spanske afrikaarméen og berberske opprørsstyrker fra Rif-regionen. Det spanske nederlaget førte til store politiske kriser i hjemlandet og en ny spansk kolonipolitikk mot Rif. Riferne hadde framgang i sin kamp mot spanjolene i flere år etter dette slaget, men i 1926 klarte de spanske og franske styrkene med flere soldater og bedre våpen å bekjempe berberne og ødelegge deres Rifrepublikk.
Michael Rutt

**Michael Rutt** (født 28. oktober 1987) er en amerikansk mellomdistanseløper. 

## Karriere
Rutt deltok i sitt første VM da han deltok i VM i friidrett innendørs 2012 i Istanbul. Han hadde fjerde beste tid i innledningsheatene, og vant sitt semifinaleheat med tiden 1:48,88. I finalen kom han sist, men fikk med det en sjetteplass. 

## Referanser


## Eksterne lenker
* 
* Profil på University of Connecticut 
* Profil på Diamond League
Idulio Islas

**Idulio Islas** (født 16. januar 1987 i Mexico by) er en mexicansk taekwondoutøver som konkurrerer i klasse –68 kilo. Han representerte Mexico under Sommer-OL 2012, etter å ha kvalifisert seg til lekene ved å ha vunnet amerikakvalifiseringen.

## Eksterne lenker
*
David Boui

**David Boui** (født 1988) er en sentralafrikansk taekwondoutøver som konkurrerer i klasse -68 kilo. 

Han representerte landet sitt, etter å ha kvalifisert seg til lekene ved å ha blitt nummer 2 i afrikakvalifiseringen.

## Eksterne lenker
*
Hryhorij Husarov

**Hryhorij Hryhorovytsj Husarov**, ukrainsk Григорій Григорович Гусаров (født 7. september 1993) er en ukrainsk taekwondoutøver som konkurrerer i klasse -68 kilo. Han vil representere Ukraina under Sommer-OL 2012, etter å ha kvalifisert seg til lekene ved å ha blitt nummer 3 i europakvalifiseringen.

## Referanser


## Eksterne lenker
*
Ifnikrigen

**Ifnikrigen** (arabisk: ; spansk: *Guerra de Ifni*, fransk: *Guerre d'Ifni*), også kjent som **den glemte krigen** (*Guerra Olvidada*) var en serie væpnede angrep inn i Spansk Sahara utført av marokkanske og saharawiske opprørere som begynte i oktober 1957 og endte med den avbrutte beleiringen av Sidi Ifni i juni 1958. 

Krigen ble sett på som en del av den større avkolonialiseringsbølgen som da feide over Afrika, og ble på marokkansk side utkjemet av deler av den marokkanske frigjøringshær, som nå ikke lenger var opptatt av konflikten med franskmennene, og som brukte en betydelig andel av sine ressurser på å forsøke å innta de spanske områdene.

## Litteratur
* Santamaria, Ramiro: Ifni-Sahara, la guerra ignorada. Dyrsa Madrid. 1984. 
* Casas de la Vega, Rafael: La última guerra de Africa, Servicio de Publicaciones del Estado Mayor del Ejército. Madrid. 1985. 
* Marinas Romero, Gerardo: La Legión española en la guerra de Ifni-Sahara. in Defensa nº 117 (1988). 
* Belles Gasulla, José: Cabo Jubi-58. Memorias de un teniente de infantería en la campaña Ifni-Sahara. Servicio de Publicaciones del Estado Mayor del Ejército. Madrid 1990. 
* Aguirre Diego, José Ramón.: “Ifni, la última guerra colonial española” en Historia 16 nº 167 (1990). 
* Aguirre Diego, José Ramón. La última guerra colonial de España: Ifni-Sahara, 1957–1958, Algazara, Málaga. 1993. 
* Simon Contreras, Miguel: Ifni y Sahara, hoy. in Ejército nº 633 (1992).
Servet Tazegül

**Servet Tazegül** (født 26. september 1988) er en tyrkisk taekwondoutøver som konkurrerer i klasse -68 kilo. Han representerte Tyrkia under Sommer-OL 2012, og ble olympisk mester i 68-kilosklassen etter å ha slått Mohammad Bagheri Motamed fra Iran i finalen. Han vant en bronsemedalje under Sommer-OL 2008 i Beijing. 

Tazegül ble verdensmester i fjærvekt i 2011, og han ble europamester i fjærvekt i 2008, 2010, 2012 og 2014.

## Eksterne lenker
*
Mohammad Abu-Libdeh

**Mohammad Abu-Libdeh** (født 22. oktober 1983) er en jordansk taekwondoutøver som konkurrerer i klasse -68 kilo. Han representerte Jordan under Sommer-OL 2012, etter å ha kvalifisert seg til lekene ved å ha blitt nummer 1 i asiakvalifiseringen.

## Eksterne lenker
*
Diogo Silva

**Diogo Silva** (født 7. mars 1982) er en brasiliansk taekwondoutøver som konkurrerer i klasse -68 kilo. 

## Referanser


## Eksterne lenker
* 
*
Aziz Ouhadi

**Aziz Ouhadi** (født 1984) er en marokkansk friidrettsutøver, som konkurrerer i sprint. Hans personlige rekord på 100 meter er 10,09, som også er marokkansk rekord. 

## Karriere
Ouhadi vant sitt første marokkanske mesterskap i 2005.

Han deltok i sitt første VM i 2009, i VM i friidrett 2009 i Berlin. Han løp 100 meter på 10,40, men dette holdt ikke til å gå videre fra innledningsheatene. Senere på året, i oktober, vant han sølv på 100 meter i *Jeux de la Francophonie 2009*, kun slått av Ben-Youssef Méité fra Elfenbenskysten.

I Afrikamesterskapet 2010 løp han både 100 og 200 meter. 100 meter løp han på 10,26 og kom på sjetteplass, mens på 200 meter kom han på fjerdeplass med tiden 20,59, tre hundredeler bak Simon Magakwe som tok bronsen.

Gjennom 2011 forbedret han den marokkanske rekorden tre ganger, siste gang til 10,09 i Meeting Grand Prix IAAF de Dakar. Han vant 100 meter i IAAF World Challenge-stevnet i Rabat, og senere Memorial Primo Nebiolo og Josef Odložil Memorial. Videre fikk han sølv på både 100 og 200 meter i Military World Games 2011, slått av Femi Seun Ogunode på begge distansene.

I VM innendørs 2012 nådde han finalen på 60 meter. Her løp han på 6,72, og endte på åttendeplass. 

## Referanser


## Eksterne lenker
*
Gunvor Semb

**Gunvor Semb** (født 26. september 1946) er en norsk odontolog og professor ved Universitetet i Oslo. Hun er særlig kjent for sitt arbeid med barn som har leppe-, kjeve- og ganespalte.

Semb ble i 1969 utdannet tannlege ved Universitetet i Oslo. I 1992 avla hun odontologisk doktorgrad ved Universitetet i Oslo. Hun har arbeidet som klinikksjef ved odontologisk seksjon ved plastisk kirurgisk avdeling på Rikshospitalet. Internasjonalt har hun i Verdens helseorganisasjon vært medlem av komiteen for medfødte misdannelser i hode og halsregion. Hun ble i 1995 tilknyttet Universitetet i Oslo og er professor i kjeveortopedi ved Det odontologiske fakultet der. Hun er også dosent ved University of Manchester i Storbritannia.

Kongen utnevnte i 2012 Semb  til kommandør av St. Olavs Orden for hennes «banebrytende innsats for behandling av barn med leppe-, kjeve-, og ganespalte.» Semb ble i 2002 gjort til *Honorary Fellow* i Royal College of Surgeons of England.

## Referanser


## Eksterne lenker

* Presentasjon, Universitetet i Oslo
Giancarlo Badessi

**Giancarlo Badessi** (egentlig *Giancarlo Badese*, født 21. september 1928 i Lecco, død 6. desember 2011 i Roma) var en italiensk skuespiller.

Badessi arbeidet som bokholder, før han på slutten av 1960-tallet vendte seg mot skuespilleryrket. Den massive, tettbygde skuespilleren begynte med teaterarbeider og skrev sammen med Giancarlo Cobelli stykket *La caserma delle fate*, som ble filmet i regi av Regie Cobellis under tittelen *Fermate il mondo… voglio scendere*. Frau 1968 viet Badessi seg også til filmen og spilte frem til 1982 50 forskjellige roller, for det meste korrpupte advokater, borgermestere eller andre personer med tvilsom moral, ofte i politifilmer. I tillegg ble han sett i tallrike reklamefilmer. Badessi var også kjent for sin rolle som Claudius i filmen Caligula fra 1979.

## Referanser


## Eksterne lenker
*
Arne Opsahl-Engen

**Arne Opsahl-Engen** (født 29. april 1967 i Kvam i Hordaland) er en norsk politiker (KrF).
Han er vararepresentant for Hordaland 2009-2013, og jobber til daglig som skoleprest.

## Referanser


## Eksterne lenker
* TV2.no – Velgerguiden 2009
Tangen allé

**Tangen allé** er en 600 meter lang allé av lindetrær omgitt av skog med bøk- og almetrær på Tangen på Hisøy i Arendal kommune. 

Alléen ble plantet i 1807-1809 av Ole Abraham Falck-Ebbell (1775–1820). Den er regulert til bevaring på antikvarisk grunnlag, da den sees på som et kulturminne av nasjonal interesse. Arendal kommune har regulert den eldste delen, og trær kan ikke felles uten kommunens tillatelse.

## Referanser
Saras nøkkel

***Saras nøkkel*** er en roman som tar for seg den beryktede oppsamlingen av franske jøder i Paris i juli 1942. Disse oppsamlingene er også kjent som Vel d`hiv. Boken er utgitt på mange språk, solgt i over syv millioner eksemplarer, og lå over 100 uker på The New York Times sin bestselgerliste. Boken ble senere filmatisert, og hadde premiere 1. april 2011

Leseren følger hovedsakelig to parallelle historier som blir flettet sammen i løpet av boken. Den ene historien handler om den ti år gamle Sara Starzynski, en jødisk jente født i Paris, som blir arrestert sammen med sine foreldre under oppsamlingsaksjonen Vel 'd'Hiv. Før familien drar fra leiligheten, låser Sara sin fire år gamle lillebror inn et skap for å gjemme ham fra det franske politiet, og hun tror at familien kommer tilbake om noen få timer. Men Sara kommer ikke tilbake til leiligheten før flere måneder senere, og i mellomtiden dør broren, innelåst i skapet. Den andre historien handler om Julia Jarmond, en amerikansk journalist bosatt i Paris, som blir bedt om å skrive en artikkel i anledning 60-årsmarkeringen av arrestasjonene av de franske jødene.

## Referanser


## Eksterne lenker
* Bok-omtale
Britomartis (sommerfugl)

***Britomartis*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger med to tynne stjerter på hver bakvinge.
Oversiden er blå med svarte vingespisser, undersiden brun med en oransje og svart flekk ved bakhjørnet.

## Levevis
Larvene lever på parasittiske planter i slekten *Loranthus* (mistelteinfamilien).

## Utbredelse
Slekten er utbredt i Sørøst-Asia.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Iolaini Riley, 1958
******* slekten *Britomartis* de Nicéville, 1895
******** *[[Britomartis cleoboides]]* (Elwes, [1893])
********* *Britomartis cleoboides cleoboides* (Elwes, [1893]) – Sikkim – Burma
********* *Britomartis cleoboides viga* (Corbet, 1940) – Thailand, Malaya, Sumatra 
********* *Britomartis cleoboides epigenes* (Fruhstorfer, 1912) – Java, Bali 
******** *[[Britomartis igarashii]]* Hayashi, 1976 – Borneo, Palawan

## Eksterne lenker
* 
* Brower, Andrew V. Z. 2007. [''Britomartis'' i The Tree of Life Web Project, http://tolweb.org/ http://tolweb.org 
* www.funet.fi – ''Britomartis''
Stjernenatt over Rhône

**«[[Stjernenatt over Rhône]]»** (nederlandsk: *Sterrennacht boven de Rhône *) er et maleri av den nederlandske postimpresjonistiske maleren Vincent van Gogh. Maleriet ble malt i 1888. Maleriet viser ei mørk stjernenatt over elva Rhône i Arles  sør-Frankrike. Maleriet er ett av van Goghs mest kjente og ettersøkte, og likner svært på maleriet «*[[Stjernenatt]]*», som ble malt året etter.

Maleriet er permanent utstilt ved Musée d'Orsay i Paris.

## Kilder
* Boime, Albert: *Vincent van Gogh: Starry Night. A history of matter, a matter of history* ISBN 3-634-23015-0 (German versjon)
* Dorn, Roland: *Décoration: Vincent van Gogh's Werkreihe für das Gelbe Haus in Arles*, Georg Olms Verlag, Hildesheim, Zürich & New York 1990  ISBN 3-487-09098-8 / ISSN 0175-9558
Misjonsmarka

**Misjonsmarka** er et område og en gate i Eiganes og Våland bydel i Stavanger. Området har fått sitt navn fra Det norske Misjonsselskapets hovedkontor og Misjonshøgskolen som ligger her, og fordi Det norske Misjonsselskap beredvillig stilte en del av sin tomt, som var innkjøpt til misjonsskolen i 1862, til rådighet for Stavanger kommune til takstpris etter krigen.

## Blokkene på Misjonsmarka
Etter krigen var det boligmangel i byen og man hadde få byggeklare tomter i kommunen. Misjonsmarka ble bygget ut med i alt 12 lamellblokker. Disse ble bygget som tre etasjes lavblokker i mur med til sammen 198 leiligheter. De fleste leilighetene er tre-roms på omtrent 70 kvadratmeter. Dette var Stavanger Boligbyggelags første byggeprosjekt og de ble innflyttet i 1948. Den første blokken var tegnet av arkitekten MNAL Valdemar Scheel Hansteen. Resten av blokkene ble tegnet av arkitektene MNAL Tor Sørensen og Thv. Solheim. 

Valget av boligtype ble foretatt etter diskusjon både i pressen og i det politiske miljøet om hva byen burde satse på, og etter at det hadde vært arrangert studietur til Guldheden i Göteborg, som sto som et forbilde for moderne boligbygging i Norden.

Det er litt utypisk for Stavanger, ettersom kommunen gikk tilbake til å satse primært på småhus igjen etter utbyggingen av Misjonsmarka. I Stavanger museums årbok fra 2005 (s 49) er blokkene karakterisert som en slags forsiktig nasjonalkonservatisme, dels med inspirasjonskilder
i våre naboland, «scandinavian design».

## Se også
* Det Norske Misjonsselskap
* Misjonshøgskolen

## Referanser
Charana

***Charana*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger (vingespenn ca. 30 millimeter) med to stjerter på bakvingen, den ene er kort og tynn, den andre mye lengre og bredere. Hannens overside er metallisk grønnlig blå, den ytre delen av forvingen svart.
Undersiden er hvitgul i de indre to tredjedelene, rødbrun i den ytre tredjedelen.

## Levevis
Larvene lever på parasittiske planter i slekten *Loranthus* (mistelteinfamilien).

## Utbredelse
Slekten er utbredt i Sørøst-Asia.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Iolaini Riley, 1958
******* slekten ***Charana*** de Nicéville, 1890
******** *[[Charana cepheis]]* de Nicéville, 1894
******** *[[Charana mandarinus]]* (Hewitson, 1863)

## Eksterne lenker
* 
* Brower, Andrew V. Z. 2007. [''Charana'' i The Tree of Life Web Project, http://tolweb.org/ http://tolweb.org 
* www.funet.fi – ''Charana''
* Bilde av ''Charana mandarinus''
Erich Fried

**Erich Fried** (født  6. mai 1921 i Wien, død 22. november 1988 i Baden-Baden) var en østerriksk lyriker, oversetter og essayist.

Fried var i tiden etter den andre verdenskrigen en fremtredende representant for den politiske lyrikk i Tyskland. Samtidig ble han regnet som en betydelig oversetter av Shakespeare, og dessuten blant andre T.S. Eliot, Dylan Thomas, Graham Greene, Sylvia Plath og John Synge. Fried skrev én roman (*Ein Soldat und ein Mädchen*, 1960) og kortprosa.

Han mottok i 1987 Georg Büchner-prisen fra Deutsche Akademie für Sprache und Dichtung.

## Referanser


## Eksterne lenker
* 
* 
* 
*
Jacoona

***Jacoona*** er en slekt av glansvinger som tilhører underfamilien stjertvinger (Theclinae).  

## Utseende
Middelsstor stjertvinger (vingespenn 35-40 millimeter) med én lang, hvit stjert på hver bakvinge. Hos hannen er forvingens overside er metallisk blå med svart spiss og et svart tverrbånd litt innefor denne. Bakvingen er delt i tre omtrent like store sektorer, forfra: svart, metallisk blå og lysgrå. Hunnens overside er brun med et hvitt felt ved bakvingens bakkant. Undersiden er lyst rødbrun, blekere ved roten, med noen mørke flekker ved bakvingens bakhjørne.

## Levevis
Larvene lever på den parasittiske planten *Scurrula ferruginea* (mistelteinfamilien).

## Utbredelse
Slekten er utbredt i Sørøst-Asia.

## Systematisk inndeling
En del andre arter som når føres til andre slekter ble tidligere ført til *Jacoonea*.

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Iolaini Riley, 1958
******* slekten *Jacoona* Distant, 1884
******** *[[Jacoona anasuja]]* (C. & R. Felder, 1865)
******** *[[Jacoona irmina]]* Frühstofer – bare kjent fra Nias.
## Litteratur

## Eksterne lenker
* 

* Brower, Andrew V. Z. 2007. [''Jacoona'' i The Tree of Life Web Project, http://tolweb.org/ http://tolweb.org 
* www.funet.fi – ''Jacoona''
SuperSplash

**SuperSplash** er en av verdens høyeste og bratteste vann-berg-og-dal-baner, produsert av tyske MACK Rides og plassert på Tusenfryd utenfor Oslo. Banen ble offisielt åpnet i 2003, og er plassert i det tidligere Vikinglandet i parken. Den har derfor fått et viking-tema for å passe sammen med området rundt. Attraksjonen var den første av sitt slag fra produsenten, som med denne attraksjonen hos TusenFryd gav model-navnet til deres attraksjon av denne typen, SuperSplash-modell over hele verden. 

Banen er 320m lang, har en total høydeforskjell på 19 meter og når en toppfart på 75km/t under dropp 2. Dropp 2 har en helning på 50° og en høydeforskjell på 23 meter. Til sammenligning har ThunderCoaster en helning på 57°, og unnarennet i Holmenkollbakken er ca 42°. SuperSplash ender turen med å treffe vannet fra 5 meters høyde, og gir da passasjerene i båten en lett dusj. Attraksjonen har 3 båter med en kapasitet på 16 personer, og minimumshøyde for å kjøre er 120cm.

## Referanser


## Eksterne lenker
* Tusenfryd
Maneca bhotea

***Maneca bhotea*** er en glansvinge som tilhører underfamilien stjertvinger (Theclinae).

## Utseende
En forholdsvis liten stjertvinge med to korte stjerter på bakvingen. Oversiden er mørkbrun med litt matt, blåfiolett glans, undersiden lysgrå med brune eller svarte tverrstreker.

## Utbredelse
Arten er utbredt i Sørøst-Asia, der den er kjent fra Bhutan, Nepal, Sikkim og Yunnan.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Iolaini Riley, 1958
******* slekten *[[Maneca]]* de Nicéville, 1890
******** *Maneca bhotea* (Moore, 1884)
********* *Maneca bhotea bhotea* (Moore, 1884)
********* *Maneca bhotea unnanensis* Yoshino, 2001

## Litteratur

## Eksterne lenker
* 
* Brower, Andrew V. Z. 2007. [''Maneca'' i The Tree of Life Web Project, http://tolweb.org/ http://tolweb.org 
* www.funet.fi – ''Maneca''
Creon cleobis

***Creon cleobis*** er en glansvinge som tilhører underfamilien stjertvinger (Theclinae).

## Utseende
En middelsstor stjertvinge (vingespenn ca. 30 millimeter) med to tynne stjerter på bakvingen. Hos denne arten er det bare ubetydelig forskjell mellom kjønnene i ytre utseende. Oversiden er metallisk blå med svarte vingespisser.
Undersiden er grå med to mørke streker langs ytterkanten og to oransje flekker ved bakvingens bakhjørne.

## Utbredelse
Arten er utbredt i Sørøst-Asia, fra India i vest til Vietnam i øst.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Iolaini Riley, 1958
******* slekten *[[Creon]]* de Nicéville, 1896
******** *Creon cleobis* (Godart, 1824)
********* *Creon cleobis cleobis* (Godart, 1824)
********* *Creon cleobis queda* (Corbet, 1938)

## Litteratur

## Eksterne lenker
* 
* Brower, Andrew V. Z. 2007. [''Creon'' i The Tree of Life Web Project, http://tolweb.org/ http://tolweb.org 
* www.funet.fi – ''Creon''
* Bilder av arten
Yousef Karami

**Yousef Karami** (født 22. mars 1983) er en iransk taekwondoutøver som konkurrerer i klasse -80 kilo. Han vil representere Iran under Sommer-OL 2012, etter å ha kvalifisert seg til lekene ved å ha blitt nummer 2 i verdenskvalifiseringen. Han vant bronse under Sommer-OL 2004.

## Eksterne lenker
*
Manto hypoleuca

***Manto hypoleuca*** er en glansvinge som tilhører underfamilien stjertvinger (Theclinae).  

## Utseende
En middelsstor stjertvinge (vingespenn ca. 30 millimeter) med en kort, tynn og en lengre og bredere stjert på bakvingen. Hannens overside er metallisk blålig grønn, forvingen svart i den ytre halvdelen, bakvingen med et stort, brunt felt ved roten. Hunnen er brun med et hvitt felt ved bakvingens bakkant. Undersiden er varmt gulbrun med noen mørke flekker ved bakvingens bakhjørne.

## Levevis
Larvene lever på planten *Macrosolen cochinchinensis* (mistelteinfamilien).

## Utbredelse
Arten er utbredt i Sørøst-Asia, der den er kjent fra Thailand, Malaya, Palawan, Sumatra, Nias og kanskje også Borneo.

## Systematisk inndeling
Arten var tidligere kjent som *Charana hypoleuca*.

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Iolaini Riley, 1958
******* slekten *[[Manto]]* de Nicéville, 1895
******** ***Manto hypoleuca*** (Hewitson, 1865)
********* *Manto hypoleuca hypoleuca* (Hewitson, 1865)
********* *Manto hypoleuca terana* Seitz, 1926

## Kilder
* Butterfly Circle Checklist – *Manto hypoleuca* https://web.archive.org/web/20110726052631/http://www.butterflycircle.com/checklist%20V2/CI/index.php/start-page/startpage/showbutterfly/184

## Eksterne lenker
* 
* Brower, Andrew V. Z. 2007. [''Manto'' i The Tree of Life Web Project, http://tolweb.org/ http://tolweb.org 
* www.funet.fi – ''Manto''
Mauro Sarmiento

**Mauro Sarmiento** (født 10. august 1983) er en italiensk taekwondoutøver som konkurrerer i klasse -80 kilo. Han vil representere Italia under Sommer-OL 2012, etter å ha kvalifisert seg til lekene ved å ha blitt nummer 3 i verdenskvalifiseringen. Hans største internasjonale resultat er en sølvmedalje fra Sommer-OL 2008 i Beijing.

## Referanser


## Eksterne lenker
*
Steven López

**Steven López** (født 9. november 1978) er en amerikansk tidligere dobbelt olympisk mester i taekwondo, som konkurrerer i klasse -80 kilo. Han vil representere USA under Sommer-OL 2012, etter å ha kvalifisert seg til lekene ved å ha blitt nummer 2 i amerikakvalifiseringen. Han vant OL-gull i både Sommer-OL 2000 og Sommer-OL 2004, og tok bronse under Sommer-OL 2008.

Lopez er også fem ganger verdensmester fra 2001, 2003, 2005, 2007 og 2009.

## Referanser


## Eksterne lenker
*
Sébastien Michaud

**Sébastien Michaud** (født 7. mai 1987) er en canadisk taekwondoutøver som konkurrerer i klasse -80 kilo. Han representerte Canada under Sommer-OL 2012 etter å ha kvalifisert seg ved å bli nummer 3 i amerikakvalifiseringen.

## Eksterne lenker
*
Mantoides gama

***Mantoides gama*** er en glansvinge som tilhører underfamilien stjertvinger (Theclinae).

## Utseende
En middelsstor, forholdsvis kraftig stjertvinge med to stjerter på bakvingen, den fremre av disse er kort og tynn, den bakre temmelig lang og bred. Hunnens overside er brun med en litt bronseaktig glans, og et hvitt område ved bakvingens bakkant, dette har et par svarte flekker. Undersiden er lysbrun, med et tilsvarende hvitt område som på oversiden.

## Utbredelse
Arten er utbredt i Sørøst-Asia, fra Burma i vest til Borneo i øst.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Iolaini Riley, 1958
******* slekten *[[Mantoides]]* Druce, 1896
******** ***Mantoides gama*** (Distant, 1886)
********* *Mantoides gama gama* (Distant, 1886)
********* *Mantoides gama licinius* Druce, 1896

## Eksterne lenker
* 
* Brower, Andrew V. Z. 2007. [''Mantoides'' i The Tree of Life Web Project, http://tolweb.org/ http://tolweb.org 
* www.funet.fi – ''Mantoides''
* Bilder av arten
Arman Jeremjan

**Arman Jeremjan** (armensk: ; født 29. januar 1986) er en armensk taekwondoutøver som konkurrerer i klasse -80 kilo. Han representerte Armenia under Sommer-OL 2012, etter å ha kvalifisert seg til lekene ved å ha blitt nummer 1 i europakvalifiseringen. Yeremyan bar sitt lands flagg under åpningsseremonien for sommerlekene i London.

## Referanser


## Eksterne lenker
*
Lebogang Mashile

**Lebogang Mashile** (også bare ** Lebo Mashile**, født 7. februar 1979 i USA) er en sørafrikansk poet, skuespiller. programleder og MC.

Da hun var seksten år gammel flyttet hun og familien til Sør-Afrika, hvor foreldrene kom fra. Hun begynte å studere juss og internasjonale relasjoner ved Wits University i Johannesburg, men bestemte seg i stedet for å bli kunstner.

Hun ble kjent i 2002 da hun fremførte hiphop-inspirert poesi på en festival. Året etter dannet hun kunstnerkollektivet “Feel a Sistah!” Spoken Word Collective sammen med tre andre og i 2004 gjorde hun sin debut som filmskuespiller med en rolle i *[[Hotel Rwanda]]*. Hun var også produsent og programleder for TV-programmet *L'Atitude* som hadde over to millioner seere og kom i 78 episoder og programleder for *Drawing the Line* i 2008. Hun har også hatt roller i skuespill og jobbet med dans. I 2004 gjorde hun også opptredener på flere poesilesninger. I 2009 opptrådte hun for mer enn 200 millioner seere på trekningen til fotball VM og har i nyere tid ledet TV-programmet *Great Expectations*.

I 2005 gav hun ut diktsamlingen *A Ribbon of Rhythm* som hun fikk Noma-prisen for året etter. Senere gav hun ut platen *Lebo Mashile Live!* der hun leser dikt kombinert med ulike typer urban musikk. I 2008 kom diktsamlingen *Flying Above the Sky*. 

I 2005 kåret *Cosmopolitan Magazine* henne til en av Sør-Afrikas «Awesome Women» og i 2006 og 2007 var hun på *Mail & Guardian*s liste over de hundre viktigste unge sørafrikanere og i 2007 fikk hun «City Press/ Rapport Woman of Prestige Award».

## Referanser


## Eksterne lenker
* 
* Biografi
* Dikt  – African Writing Online
Isaac Thomas Scott Vaughn

**Isaac Thomas Scott Vaughn** (født 11. januar 1990) er en newzealandsk taekwondoutøver som konkurrerer i klasse -80 kilo. Han vil representere New Zealand under Sommer-OL 2012, etter å ha kvalifisert seg til lekene ved å ha blitt nummer 1 i oseaniakvalifiseringen.

## Eksterne lenker
*
Sebastián Crismanich

**Sebastián Eduardo Crismanich** (født 30. oktober 1986) er en argentinsk taekwondoutøver som konkurrerer i klasse -80 kilo. Han representerte Argentina under Sommer-OL 2012, hvor han tok gull i sin klasse. 

## Eksterne lenker
*
Postkasse

En **postkasse** er en kasse beregnet for midlertidig oppbevaring av brev eller aviser som postbudet kan levere. De er som oftest i metall som kobber, rustfrit stål, sink, messing eller solid plast som er festet godt til en vegg eller et solid stativ. Postkasser skal ha et navneskilt, slik at postbudet kan se hvem som bor i huset eller leiligheten. Ved utilstrekkelig merking av postkassen, kan posten bli returnert til avsender. Man er selv ansvarlig for kjøp, montering og vedlikehold av postkassen. Postkassens åpningslokk skal være 100–120&nbsp;cm fra bakken, og skal kunne åpnes helt. Postkasser på postkassestativ bør plasseres i nummerordning med det laveste nummeret først.

## Referanser




## Eksterne lenker
*
Nicolás García

**Nicolás García** (født 20. juni 1988) er en spansk taekwondoutøver som konkurrerer i klasse -80 kilo. Han representerte Spania under Sommer-OL 2012, etter å ha kvalifisert seg til lekene ved å ha blitt nummer 3 i europakvalifiseringen.

## Eksterne lenker
*